අමනාපවී ළිඳට පැන්න බිරිය බේරා ගැන්මට උත්සාහ කළ සැමියාත් දියේ ගිලී මිය ගිය පුවතක් කන්දකැටිය ප්‍රදේශයෙන් වාර්තාවෙයි.මිය ගොස් ඇත්තේ විසිපස් වියැති ආර්. ඩී. මල්ලිකා හා ආර්. ඩී. දර්ශන රාජපක්ෂ (26) යුවළ බව පොලිසිය පවසයි.කන්දකැටිය, ගලඋඩ පාර, මුඩගමුව ප්‍රදේශයේ පදිංචිව සිටි මේ යුවළ අතර පෙරේදා දහවල් ආරවුලක් ඇති වී තිබේ.සැමියා සමඟ උරණ වූ බිරිය ගෙවත්තේ පිහිටි ළිඳකට පැන ඇති අතර ඇය බේරා ගැනීමට සැමියා ද ළිඳට පැන ඇතැයි පොලිසිය පවසයි.එහිදී දෙදෙනාම දියේ ගිලී ජීවිතක්‍ෂයට පත්වූහ.